Mèsego

El Mèsego (łéngua spagnoła: México; łéngua nahuatl: Mexko), ufisalmente i Stati Unii Mesegani (łéngua spagnoła: Estados Unidos Mexicanos; łéngua nahuatl: Mexika Sentik Wexteyowalko), el ze na demokrasia raprezentativa konponesta da trenta-do entità federative (31 stati e Sità del Mèsego). Drio de ła Kostitusion mesegana ła sede dei poderi de ła federasion e kapitałe del Stato ła ze Sità del Mèsego. El stato el ciapa ła parte meridionałe de l'Amèrika setentrionałe, e ła parte setentrionałe de l'Amèrika Latina. El Mesego el ze delimità a nord dal konfin ko i Stati Unii d'Amèrika, a est dal golfo del Mèsego e dal Mar dei Karàibi, a sud-est dal Belize e dal Guatemała e a òvest da l'Osèano Pasìfego. Ko na superfise de 1.972.550 km² el Mèsego el ze el 14º stato pì estendesto del mondo e ko pì de 129.976.000 persone, oltre ke èsar el 10º stato pì popołà del mondo, e anka el stato ispanòfono pì popołà e el sekondo stato katòłego dopo del Braziłe. El spagnolo el ze parlà in Mèsego ko tante łéngue indìzene, ufisalmente rekonoseste. L'insediamento uman in sto teritòrio el deriva da sirka undazemiłe ani fa e da kel momento i se ga susevio svariai pòpułi, sia agrikultori de ła Mezoamerika sia nòmadi. Dopo de ła konkuista spagnoła el Mesego el ga takà ła so lota par l'indipendensa pulìtega inte el 1810. Dopo par kuazi un sèkolo el stato el ze sta koinvolto inte na sèrie de guere interne e d'invazion foreste ke łe ga gavesto na forte influensa in tuti i ànbiti de ła vita mesegana. Par ła major del parte del XX sekolo (prinsipalmente par ła prima metà) se ga asistio a un perìodo de forte krésita ekonòmega inte el kontesto de na politega dominada da un ùgnoło partio pułìtego. Par vołume de prodoto interno lordo (PIL) nomenałe el Mèsego el ze konsiderà ła kuatordèzema ekonomia mondiałe. Tutavia ła destribusion de ła rikesa ła ze estrimamente dezomozènea, tanto ke i ìndazi de desvilupo uman i połe variar grandamente intrà zone e zone del stato. Per na bona parte del XX sèkolo ła principale fonte de rikesa del paeze el ze sta el petrojo, anka se el procedimento de industrializasion del stato el ga permetesto ła difarensiasion de l'ekonomia. Ła emigrasion de lavoratori mesegani verso altri paezi łe ze kreseste ano par ano e łe raprezenta el 3% del PIL kostituindo na inportante fonte de vałuta èstera par el paeze, de fianko ai proventi de łe esportasion de petrojo e del turismo. Dopo ke el ze sta ciapà Pablo Eskobar ła lota par el kontroło de łe vie de ła droga par i Stati Unii d'Amèrika traverso el Mesego łe ga produzesto na vera e pròpia guera sivile intrà i vari kartełi de ła droga, ke ła ga portà inte i ani a pì de 100.000 morti. El Mèsego el ze na potensa rejonale e uno dei kuatro paezi de l'Amèrika Latina insieme col Cile, ła Kolónbia e ła Kosta Rika a èsar menbro de l'Organizasion par ła kooperasion e el sviłupo ekonòmego (OCSE). Società Demografia Ko na popolasion de kuazi 130 milioni de abitanti, el Mèsego el ze ła dèzema nasion pì popolada del mondo e ła ze, suito dopo el Brazile, el Paeze pì popolà de l'Amèrica Latina. El 60% de ła popolasion ła ze kostituia da metisi, de disendensa smisiada eoropea (prevalentemente spagnola) e indìzena. I amerindi, apartegnenti a vàrie nasion indìzene (kofà i maya), i raprezenta el 20% dei mesegani. El 16% dei abitanti el ze invese de orìzane eoropea, soratuto spagnołi, anca se ghe ze prezenti vèneti, italiani, fransezi, todeski, połaki, rusi e inglezi. I Vèneti inte ła seconda metà de l'Otozento i ghea kreà rakuante kołònie onkora ezistenti, cofà Cipilo, arente de Puebla). El restante 4% de ła popolasion ła ze fata da afrikani, ebrei, arabi, turki, cinezi e japonezi. El Mesego el ze el Stato ke el òspita el major nùmaro de statunitensi ke i vive al de fora dei USA. Sto partegołare el ze gavesto dai lighi ekonòmeghi dopo dei acordi de libaro komerso firmai coi USA e Kanada (NAFTA, operativo dal zenaro del 1994). Rełijon La rełijon predomenante ła ze keła katòłega (83,9%), sekondi i protestanti (7,6%), altre relijion (2,5%) e àtei (4,6%). El mormonismo el ze drio difóndarse tanto inte łe prinsipałi sità arente del konfin nord-orientałe. L'ebraismo el ghe ze in Mèsego e onkora unkó ghe ze sirca 100.000 ebrei inte el stato. Intrà łe rekorense rełijoze pì sentie se rekordemo keła del 12 de disenbre, el Día de la Virgen de Guadalupe, ke el sèłebra konmemorando ła ùltema aparision in Mèsego de Nostra Siora de Guadalupe, inte el 1531. Łéngue In Mèsego, de liveło kostitusionałe de iure no ghe ze na łéngua ufisale. Tutavia, ła Ley General de los Derechos Lingüísticos ła ghe rekonose el status de łéngua nasionałe al spagnoło e a łe łéngue indìzane nadive del teritòrio, kusita kome a kełe de altri pòpułi indios ke i se ga stabiłizà inte ła nasion. Sirka el 7% de ła popolasion ła parla na łéngua amerìndia. El Goerno el rekonose 62 łéngue amerìndie, intrà łe kuale łe pì parlae łe ze el nahuatl e el maya (tute e do ko 1,5 milioni de parlanti). Altre, kofà el lakandòn, łe ze doparae da manco de 100 persone. El goerno el ga promovesto programasion edukative biłéngue (in spagnolo e inte na łéngua lokałe) inte łe komunità indizene rurałi. L'inglezo el ze tanto konosesto inte łe grande sità, arente del konfin statunitense e inte łe lokalità balneari. El ze drio devegner popołare soratuto intrà i zóvani. Da segnalar ke inte ła komunità de Cipilo inte el Stato de Puebla, dokumentada da vari lenguisti (intrà i kuałi Carolyn McKay). La sità, de fati, ła ze vegnesta fondada inte el 1882 da imigrai vegnenti dal Vèneto. Mentre tuti kełi altri eoropei de orìzane no spagnoła i ze finii par pèrdar ła so łéngua de orìzane, i vèneti de Cipilo (e de rakuante zone arenti) i konserva straordenariamente inalterada ła łéngua veneta parlada dai so noni e avi, raprezentando na menoransa linguistega no rekonosesta ufisalmente. Ordenamento del Stato Sudivizion aministrative El Mesego el ze dividesto in 31 Stati (Estados) e ła Kapitałe (Capital). Ogni Stato el ga na kostitusion pròpia e un goernatore ełezesto diretamente. Sità prinsipałi Pulìtega Kostitusion Drio de ła Kostitusion del Mèsego, promulgada el 5 de febraro del 1917, el Paeze el ze una Repùblega presidensiale, raprezentativa e federale kostituia da 31 stati lìbari e sovrani e ła kapitałe,Sità del Mèsego, sede dei poderi de ła federasion. Poderi del Stato Presidente de ła Repùblega El Presidente el fa i kònpiti de kao de Stato e de goerno inte el steso tenpo e el ga ła facoltà de nomenar i titołari de łe segretarie de Stato, e ke donka le fa parte del gabineto presidensiałe. El so mandà el dura sie ani e no ghe ze ła pusibiłità de riełesion gnanka kofà vicepresidente. Inte el kazo andove un presidente de ła Repùblega el se katase in kondision de no poder finir el mandà, ła presidensa ła rekadaria inte łe man de na persona ełezesta dal Kongreso. El presidente ełezesto inte el 2018 el ze Andrés Manuel López Obrador. Partii pułìteghi mesegani Prinsipałi partii del Mèsego: Partio Asion Nasionale (PAN), fondà inte el 1939. Se parla de un Partio pułìtego de sentro-drita ke el fa parte de l'Internasionałe Demokràtega Sentrista. Partio Rivolusionàrio Istitusionałe (PRI), fondà inte el 1929, anka se el nome atuałe porta ła data del 1946. Menbro de l'Internasionałe Sociałista el ze un Partio de sentro-sanka zeneralmente atestà in pozision de sentro moderà. Partio de ła Revołusion Demokràtega (PRD), fondà inte el 1989. el ze el prinsipale Partio de ła sanka mesegana, kofà el PRI el ze menbro de l'Internasionałe Sociałista. Partio del Lavoro (Mèsego) (PT), fondà inte el 1990. Partio Verdo Ekołozista del Mèsego (PVEM), fondà inte el 1986. Movimento Sitadin, fondà inte el 1997 kofà "Convergencia por ła Democracia" dopo canbiando el nome in "Convergencia". El Mesego fa parte de l'OEA e de l'APEC. Ordenamento skolàstego Università El 21 de setenbre del 1551, in Mèsego, ła ze stada fondada, ko decreto reałe de Fiłipo II de Spagna ła Reałe e pontefisa università del Mèsego, probàbiłmente ła pì antiga università del kontinente amerikan. Ekonomia El Mesego el ga na ekonomia de lìbaro merkà, e fa parte dei paezi ko un redito mèdio-alto. el ze a l'11º posto intrà łe pì grande ekonomie del pianeta in tèrmani de prodoto interno lordo mezurà a parità de podere de kronpa. Drio i dati del Fondo Monedàrio Internasionałe, el Mesego inte el 2012 el ghea el sekondo rèdito pro kàpite pì ełevà intrà i paezi de l'Amèrica Latina in tèrmani nomenali a 10 059 $, e el pì alto in tèrmani de parità de podere de kronpa, a 15 363 $. Dopo ła krize ekonomega del 1994, el Mesego el ga gavesto na notévoła faze de rekùparo, modernizando e diversifegando ła so ekonomia. Łe ùlteme aministrasion łe ga permetesto un mejoramento de łe infrastruture e ła vertura a ła konkorensa in setori kofà keło portuałe, feroviàrio, de łe telekomunikasion, de l'enerzia ełètrega, de ła distribusion de gas naturale e dei aeroporti. La pì grande fonte de rèdito mesegan el ze el petrojo. Drio de ła Goldman Sachs, inte el 2050 łe sinkue pì grande ekonomie del pianeta łe sarà keła de Cina, Stati Unii, India, Braziłe e Mèsego. El Mesego el ze el segondo produtore de autoveture del Nord Amèrika, dopo i Stati Unii. Par el diretore par el Mèsego a ła Banka Mondiale, ła popolasion in kondision de povertà ła se ga smenuio dal 24,2% al 17,6% intrà el 2000 e el 2004, pasando dal 42% al 27,9% inte łe zone rurali inte el steso perìodo. Tutavia ła desparità de rèdito ła resta un problema, e grandi divari i resta miga solké intrà riki e poareti, ma anca intrà el nord e el sud del paeze, e intrà zone urbane e rurał La krésita mèdia/ano del PIL par el perìodo 1995-2002 el ze stada del 5,1%. L'inflasion ła ze rivada al livelo pì baso atestàndose al 3,3% inte el 2005, e i tasi de intarese basi i ga pendesto el krèdito al konsumo inte ła klase mèdia. El Mesego el ga sperimantà inte el scumìsio del XXI sekolo un perìodo de stàbiłità monetària: el deficit de bałanso el ze sta ulteriormente reduzesto e el dèbito èstero el se ze atestà a manko del 20% del PIL. I sparagni dei sitadini mesegani ke i laora inte i Stati Unii i ze rivà ai 20 miliardi de dòłari inte el 2004 e i ze ła sètima major fonte de rèdito estero, dopo petrojo, esportasion industriali, manofati, ełetrònega, indùstria automobilìstega e ałimentare. Nel 2008 i ze stai inviai in Mèsego 67,5 miliardi de dòlari dai emigrai inte i Stati Unii. Agrikultura L'agrikoltura ła kostituise onkora l'okupasion de parte preminente de ła popolasion, ke in grande rejon ła vien fata onkora secondo modałità primitive, kofà inte ła vałe de Tehuacán, par i arkiòłoghi ła pàtria del mais, kultivà in sentenari de ekotipi primitivi da canpesinos ke i ara i kanpi ko un ùgnoło instrumento de ła teknolozia osidentałe, el versoro de legno portà dai ómani de Kortéz In rejon difarenti, verso i Stati Unii, l'agrikultura ła ze rakuanto evolvesta, łe varietà inpiegae łe ze de kełe moderne, se dòpara fertilizanti e antiparasitari, ma ła spietada konkorensa inponesta dal sistema del lìbaro scànbio volesto dai Stati Unii no el ghe konsente altro ai cei propietari, ko fameje de grando nùmaro, de far su un kapitałe ekonòmego bon par ła kronpa de nove instrumentasion. Risorse minerarie La rikesa minerària tradisionale del Mèsego el ze l'arzento. Atualmente, łe pì grande miniere łe ze ła Pachuca (Hidalgo) e a Paral (Chihuahua), mentre el pionbo, frekuentemente asocià, ła ga kofà loghi de mejo produsion minerària i Stati de Chihuahua, ko ła konosesta miniera de Naica, e del Novo Leon. Turismo El turismo el ze una de łe risorse principali del Mèsego. El Goerno sentrale e i singoli Stati i se fida senpre de pì a łe risorse ekònomeghe zenerae dal turismo nasionale e internasionale, anka perké i jasimenti de petròlio i ze drio finir e ze rakuanto kostozo forar łe tere par serkar jasimenti pì fondi.Stati zóvani kofà Quintana Roo i vive kuazi totalmente del turismo. La popolasion ła ze kostituia da imigrani vegnenti da tuto el Paeze e da un mùcio de foresti. Altri stati kofà ła Baja California, Nayarit, Oaxaca, Yucatán, e Canpeche i stùdia el modeło Quintana Roo e i se verze al turismo. Anbiente Biodiversità El Mèsego el ze uno dei 17 paezi pì biodiversi del mondo. Ko pì de 200 000 spece difarenti. El Mèsego el ze el posto del 10/12% de ła biodiversità mondiałe Primo par rètiłi al mondo ko 733 spece konoseste, sekondo al mondo par mamífari ko 448 spece, kuarto in anfibi ko 290 spece, e kuarto in flora, ko 26 000 difarenti spece. El México el ze anka konsidarà el segondo paeze inte el mondo ko par ecosistema e kuarto in totałe par spece. Aprosimadamente 2500 spece łe ze protezeste ko ła lejislasion mexicana. Inte el Mèsego, 170 000 kiłòmetri kuadri i ze konsiderai "Àree Naturałi Protezeste". Inkludendo 34 biosfere riservae (ekosistemi inalteradi), 64 parki nasionali, 4 monumenti naturali, 26 àree par protèzar la flora e la fauna, 4 àreas par la protesion naturałe e 17 santuari (zone ko rika diversità de spece). Gałeria de someje Notasion Varda anca Servisi tełevizivi in Mèsego Altri projeti Wikimedia Commons el detien imàjini o altri file so Mèsego el detien schemi gràfeghi so Łinganbi foresti MessicoTreccani.it – Enciclopedie on line, Istituto de ła Ençiclopedia Italiana. Emilio Malesani, Fabrizio Cortesi, Mario Salfi, Gioacchino Sera, Iliehard Dangel, Richard Dangel, Carlo Tagliavini, Pino Fortini, Gennaro Mondaini, Giuseppe Molteni, Carlo De Angelis, Anna Maria Ratti, Renato Biasutti, Guido Valeriano Callegari, Ezequiel A. Chavez, Salvatore Battaglia, Federico E. Mariscal, Luigi Chatrian, MESSICO, in Ençiclopedia Italiana, Istituto de ła Ençiclopedia Italiana, 1934. Anna Maria RATTI, Carlo DE ANGELIS e Pino FORTINI, MESSICO, in Ençiclopedia Italiana, I Appendice, Istituto de ła Ençiclopedia Italiana, 1938. Francesco BONASERA, Mario DI LORENZO, Alberto PINCHERLE e Corrado MALTESE, MESSICO, in Ençiclopedia Italiana, II Appendice, Istituto de ła Ençiclopedia Italiana, 1949. Roberto ALMAGIA e Renato PICCININI, MESSICO, in Ençiclopedia Italiana, III Appendice, Istituto de ła Ençiclopedia Italiana, 1961. Alberto Mori, Daniela Primicerio, Renato Piccinini, Ruggero Jacobbi e Fernando Sanchez Mayams, MESSICO, in Ençiclopedia Italiana, IV Appendice, Istituto de ła Ençiclopedia Italiana, 1979. Francesco Cacciabue, Livio Tornetta, Carlo Amadei, Dario Puccini, Samuel Montealegre, Aldo Mantovani, Nicola Balata e Stefania Parigi, MESSICO, in Ençiclopedia Italiana, V Appendice, Istituto de ła Ençiclopedia Italiana, 1993. Elio Manzi, Carlo Pietrobelli e Ghita Micieli de Biase, MESSICO, in Ençiclopedia Italiana, VI Appendice, Istituto de ła Ençiclopedia Italiana, 2000. Pasquale Coppola, Giulia Nunziante e Paola Salvatori, MESSICO, in Ençiclopedia Italiana, VII Appendice, Istituto de ła Ençiclopedia Italiana, 2007. Libera D'Alessandro, Giulia Nunziante, Paola Salvatori, Livio Sacchi, Edoardo Balletta e Bruno Roberti, MESSICO, in Ençiclopedia Italiana, IX Appendice, Istituto de ła Ençiclopedia Italiana, 2015. Messico, in Disionàrio de istòria, Istituto de ła Ençiclopedia Italiana, 2010. Mèssicosapere.it, De Agostini. (IT, DE, FR) Mèsegohls-dhs-dss.ch, Disionàrio stòrego de ła Svìsara. (EN) Henry Bamford Parkes, Ernst C. Griffin, Michael C. Meyer, Marvin David Bernstein, Howard F. Cline, Angel Palerm, Gordon R. Willey, Manuel Castellano, Mark Gonzales, Great Museums, Magnus Pharao Hansen, ANTHONY TSOUMBRIS, Mic Anderson, Adam Augustyn, Yamini Chauhan e World Data Editors, MexicoEnçiclopedia Britannica, Encyclopædia Britannica, Inc. (EN) MèsegoThe Encyclopedia of Science Fiction. (EN) Opere di MèsegoProgetto Gutenberg. (EN) Opere riguardanti MèsegoOpen Library, Internet Archive. (EN) Mèsego, in Catholic Encyclopedia, Robert Appleton Company.